stanford-oval/wikipedia huggingface dataset:
Elokuvavuosi 2019
Ensi-iltoja > Heinä–syyskuu

| Ensiesitys | Ensiesitys | Nimi | Tuotantoyhtiö | Näyttelijät ja tuotantoryhmä | Tyylilaji | Läh>  |
| --- | --- | --- | --- | --- | --- | --- |
| H E I N Ä K U U | 3 | Spider-Man: Far From Home | Columbia Pictures / Marvel Studios | Jon Watts (ohj.); Chris McKenna, Erik Sommers (käs.); Tom Holland, Samuel L. Jackson, Zendaya, Cobie Smulders, Jon Favreau, J. B. Smoove, Jacob Batalon, Martin Starr, Marisa Tomei, Jake Gyllenhaal | Supersankari |  |
| H E I N Ä K U U | 17 | Leijonakuningas | Walt Disney Pictures | Jon Favreau (ohj.); Jeff Nathanson (käs.); Donald Glover, Seth Rogen, Chiwetel Ejiofor, Alfre Woodard, Billy Eichner, John Kani, John Oliver, Beyoncé Knowles-Carter, James Earl Jones | Seikkailu |  |
| E L O K U U | 2 | Fast & Furious: Hobbs & Shaw | Universal Pictures / Seven Bucks Productions | David Leitch (ohj.); Chris Morgan (käs.); Dwayne Johnson, Jason Statham, Idris Elba, Vanessa Kirby, Roman Reigns, Eiza González, Helen Mirren | Toiminta / Seikkailu |  |
| E L O K U U | 9 | Once Upon a Time in Hollywood | Columbia Pictures | Quentin Tarantino (ohj./käs.); Leonardo DiCaprio, Brad Pitt, Margot Robbie, Kurt Russell, Tim Roth, Michael Madsen, Timothy Olyphant, Damian Lewis, Dakota Fanning, Clifton Collins Jr., Emile Hirsch, Luke Perry, Keith Jefferson, Nicholas Hammond, Al Pacino, Scoot McNairy, Mike Moh, Lena Dunham, Austin Butler, Maya Hawke, Lorenza Izzo, Rafal Zawierucha, Danny Strong, Sydney Sweeney, Damon Herriman | Draama |  |
| E L O K U U | 16 | Pako muurin takaa | herbX Film, StudioCanal, SevenPictures Film | Michael Herbig (ohj.); Kit Hopkins, Thilo Röscheisen, Michael Herbig (käs.); Friedrich Mücke, Karoline Schuch, David Kross, Alicia von Rittberg, Thomas Kretschmann, Jonas Holdenrieder, Tilman Döbler, Till Patz, Ben Teichmann, Andreas Wetzel, Christian Näthe | Draama / Historia |  |
| S Y Y S K U U | 6 | Toy Story 4 | Pixar | Josh Cooley (ohj.); Rashida Jones, Will McCormack, Stephany Folsom (käs.); Tim Allen, Tom Hanks, Annie Potts, Patricia Arquette, Joan Cusack | Animaatio / Draama |  |
| S Y Y S K U U | 6 | Se: Toinen luku | Warner Bros. | Andy Muschietti (ohj.); Gary Dauberman (käs.); James McAvoy, Jessica Chastain, Bill Hader, Isaiah Mustafa, James Ransone, Jay Ryan, Andy Bean, Bill Skarsgård | Kauhu |  |
| S Y Y S K U U | 20 | Ad Astra | 20th Century Fox / New Regency | James Gray (ohj./käs.); Ethan Gross (käs.); Brad Pitt, Tommy Lee Jones, Ruth Negga, Jamie Kennedy, Donald Sutherland | Tieteis |  |
| S Y Y S K U U | 20 | Rambo: Last Blood | Lionsgate Films / Nu Image | Adrian Grunberg (ohj.); Sylvester Stallone, Matt Cirulnick (käs.); Sylvester Stallone, Adriana Barraza, Paz Vega, Yvette Monreal, Sergio Peris-Mencheta, Oscar Jaenada, Joaquín Cosío | Toiminta / Trilleri |  |
| S Y Y S K U U | 20 | Dora: Kadonnut kaupunki | Paramount Pictures / Nickelodeon Movies / Walden Media / Media Rights Capital | James Bobin (ohj.); Nicholas Stoller, Matthew Robinson; Isabela Moner, Eugenio Derbez, Michael Peña, Eva Longoria, Danny Trejo | Seikkailu / Perhe / Komedia |  |
Ensi-iltoja > Loka–joulukuu

| Ensiesitys | Ensiesitys | Nimi | Tuotantoyhtiö | Näyttelijät ja tuotantoryhmä | Tyylilaji | Läh>  |
| --- | --- | --- | --- | --- | --- | --- |
| L O K A K U U | 4 | Joker | Warner Bros. / DC Films | Todd Phillips (ohj./käs.); Scott Silver (käs.); Joaquin Phoenix | Supersankari / Rikos / Trilleri / Kauhu |  |
| L O K A K U U | 16 | Maleficent 2: Pahan valtiatar | Walt Disney Pictures | Joachim Rønning (ohj.); Angelina Jolie, Elle Fanning, Chiwetel Ejiofor, Sam Riley, Ed Skrein, Imelda Staunton, Juno Temple, Lesley Manville, Michelle Pfeiffer | Fantasia / Seikkailu |  |
| M A R R A S K U U | 1 | Terminator: Dark Fate | Paramount Pictures / Skydance Media / 20th Century Fox / Tencent Pictures | Tim Miller (ohj.); David S. Goyer, Justin Rhodes, Billy Ray (käs.); Linda Hamilton, Arnold Schwarzenegger, Mackenzie Davis, Natalia Reyes, Gabriel Luna, Diego Boneta, Edward Furlong | Tieteis / Toiminta / Trilleri |  |
| J O U L U K U U | 4 | Jumanji: The Next Level | Sony Pictures / Columbia Pictures | Jake Kasdan (ohj./käs.); Jeff Pinkner, Scott Rosenberg (käs.); Dwayne Johnson, Jack Black, Kevin Hart, Karen Gillan, Nick Jonas, Awkwafina | Seikkailu / Toiminta |  |
| J O U L U K U U | 18 | Star Wars: The Rise of Skywalker | Lucasfilm | J. J. Abrams (ohj./käs.); Chris Terrio (käs.); Carrie Fisher, Mark Hamill, Adam Driver, Daisy Ridley, John Boyega, Oscar Isaac, Anthony Daniels, Naomi Ackie, Domhnall Gleeson, Richard E. Grant, Lupita Nyong’o, Keri Russell, Joonas Suotamo, Kelly Marie Tran, Ian McDiarmid ja Billy Dee Williams | Toiminta / Fantasia / Seikkailu / Tieteis |  |
| J O U L U K U U | 25 | Frozen II | Walt Disney Studios Motion Pictures | Chris Buck (ohj.), Jennifer Lee (ohj./käs.); Allison Schroeder (käs.); Kristen Bell, Idina Menzel, Jonathan Groff, Josh Gad, Evan Rachel Wood, Sterling K. Brown | Animaatio |  |
Aiheesta muualla

Elokuvavuosi 2019 Internet Movie Databasessa (englanniksi)
Jan Drozg

| Jan Drozg> Henkilötiedot |
| --- | --- |
Syntynyt: 1. huhtikuuta 1999 (ikä 25) Maribor, Slovenia
Kansalaisuus:   Slovenia
Jääkiekkoilija
Pelipaikka:  oikea laitahyökkääjä
Maila:  oikea
Pituus:  188 cm
Paino:  79 kg
Seura
Seura:  Shawinigan Cataractes
Sarja:  QMJHL
Pelinumero:  37
Pelaajaura
Pääsarjaura:  2014–
Aik. seurat:  HDK Maribor (Slovenia)
NHL-varaus:  152. varaus, 2017 Pittsburgh Penguins
Jan Drozg (s. 1. huhtikuuta 1999 Maribor, Slovenia) on slovenialainen jääkiekkoilija, joka pelaa QMJHL-joukkue Shawinigan Cataractesissa. Hän on pelipaikaltaan oikea laitahyökkääjä. Drozg laukoo oikealta.
Ura > Seuraura

Drozg on HDK Mariborin kasvatti. Hän oli kaudella 2013–2014 monikansallisessa B-juniorisarja EJBL:ssä joukkueensa paras pistemies ja maalintekijä tehoilla 20+11=31. Kaudella 2014–2015 Drozg debytoi vain 15-vuotiaana Mariborin miesten joukkueessa Slovenian liigassa, jossa hän teki 11 runkosarjaottelussa tehot 4+3=7. Loppukaudella seura lainasi Drozgin HK Celjen B-nuoriin. Hän voitti koko EJBL:n piste-, maali- ja syöttöpörssin tehoilla 47+31=78. Drozg vahvisti joukkuetta myös Slovenian B-juniorisarjan pudotuspeleissä, joiden piste-, maali- ja syöttöpörssin hän voitti tehoilla 10+9=19. Drozg voitti kauden päätteeksi Slovenian B-nuorten mestaruuden.
Kaudeksi 2015–2016 Drozg siirtyi Ruotsiin Leksands IF:n J18-junioreihin. Hän oli J18 Elitissä tehoilla 16+15=31 joukkueen paras pistemies ja syöttäjä sekä jakoi sisäisen maalipörssin voiton Emil Lindin kanssa. Drozg voitti kauden päätteeksi J18 Allsvenskanin hopeaa. QMJHL-joukkue Rouyn-Noranda Huskies varasi hänet 54. pelaajana CHL:n varaustilaisuudessa 2016. Drozg päätti jatkaa kaudella 2016–2017 vielä Leksandissa, jonka paras syöttäjä hän oli J18 Allsvenskanissa 14 syöttöpisteellään. Drozg pelasi osan kaudestaan myös seuran J20-junioreissa.
Pittsburgh Penguins varasi Drozgin viidennellä kierroksella 152. pelaajana NHL:n varaustilaisuudessa 2017. Hänestä tuli kaikkien aikojen kuudes NHL:ään varattu slovenialaispelaaja sekä toiseksi pienimmällä numerolla varattu slovenialaispelaaja Anže Kopitarin (11. varaus vuonna 2005) jälkeen. Drozg oli myös ensimmäinen NHL:ään varattu slovenialaispelaaja 11 vuoteen. Samana kesänä hänet varattiin myös uudelleen CHL:ään QMJHL-joukkue Shawinigan Cataractesin toimesta numerolla 41. Drozg siirtyi joukkueeseen kaudeksi 2017–2018. Hän voitti joukkueen sisäisen piste- ja syöttöpörssin tehoilla 16+34=50. QMJHL-kauden jälkeen, maaliskuussa 2018 Drozg siirtyi loppukevääksi amatööritry-out -sopimuksella AHL-joukkue Wilkes-Barre/Scranton Penguinsin vahvuuteen. Hän pelasi siellä yhden ottelun tehden yhden maalin.
Ura > Maajoukkueura

Drozg edusti Sloveniaa IA-divisioonan MM-kilpailuissa vuonna 2018. Hän pelasi myös alle 20-vuotiaiden IB-divisioonan MM-kilpailuissa vuosina 2017, 2018 ja 2019, joista viimeisin turnaus päättyi kultaan ja sarjanousuun IA-divisioonaan. Kaksi ensimmäistä turnausta päättyivät pronssiin. Vuoden 2018 turnauksessa Drozg toimi Slovenian varakapteenina ja hän oli joukkueen paras pistemies ja maalintekijä tehoilla 5+4=9. Drozg valittiin Slovenian turnauksen parhaaksi pelaajaksi. Hän voitti myös koko vuoden 2019 turnauksen piste- ja syöttöpörssin tehoilla 4+8=12 sekä jakoi joukkueensa sisäisen maalipörssin voiton Aljaž Predanin kanssa. Drozg valittiin turnauksen parhaaksi hyökkääjäksi ja Slovenian parhaaksi pelaajaksi.
Drozg pelasi myös alle 18-vuotiaiden IB-divisioonan MM-kilpailuissa vuosina 2015, 2016 ja 2017, joista ensimmäinen turnaus päättyi hopeaan ja viimeinen pronssiin. Vuoden 2015 turnauksessa hän voitti Slovenian sisäisen tehotilaston lukemalla +5. Vuoden 2016 turnauksessa Drozgilla oli paras aloitusprosentti (71,64%) ja hän voitti tehoilla 3+4=7 joukkueensa sisäisen pistepörssin sekä jakoi sisäisen maalipörssin voiton Jaka Sodjan ja Erik Svetinan kanssa. Drozg valittiin turnauksen parhaaksi hyökkääjäksi ja Slovenian parhaaksi pelaajaksi. Hän voitti myös tehoilla 5+8=13 koko vuoden 2017 turnauksen piste- ja maalipörssin sekä jakoi Slovenian sisäisen maalipörssin voiton Rok Kapelin kanssa. Drozg jakoi myös turnauksen tehotilaston voiton Italian Stefan Spinellin ja joukkuetoverinsa Anej Kujavecin kanssa. Hänet valittiin turnauksen parhaaksi hyökkääjäksi ja Slovenian parhaaksi pelaajaksi.
Jaroslav Otevřel

| Jaroslav Otevřel> Henkilötiedot |
| --- | --- |
Syntynyt: 16. syyskuuta 1968 (ikä 56) Gottwaldov, Tšekkoslovakia
Kansalaisuus:   Tšekki
Jääkiekkoilija
Pelipaikka:  vasen laitahyökkääjä
Maila:  vasen
Pituus:  190 cm
Paino:  91 kg
Pelaajaura
Pääsarjaura:  1987–1996
Seurat:  HC Zlín   HK Dukla Trenčín   San Jose Sharks   Porin Ässät
NHL-varaus:  133. varaus, 1991 San Jose Sharks
Jaroslav Otevřel (s. 16. syyskuuta 1968 Gottwaldov, Tšekkoslovakia) on tšekkiläinen entinen jääkiekkoilija. Hän pelasi 16 NHL-ottelua San Jose Sharksin riveissä ja lisäksi Kansas City Bladesin paidassa 124 IHL-sarjan ottelua. Euroopassa Otevřel pelasi kotimaassaan Tšekissä Dukla Trencinin ja HC Zlínin sekä Suomessa Porin Ässien riveissä. Otevřel pelasi yleensä vasempana laitahyökkääjänä ja hän laukoi vasemmalta.
Halvaantuminen

11. helmikuuta 1996 pelattu ottelu Porin Ässät - Jyp HT jäi Otevřelin viimeiseksi peliksi. Ottelun kolmannessa erässä hänen luistimensa tarttuivat vastustajan luistimiin, ja hän lensi leuka edellä Jyp-pelaaja Vitali Karamnovin polveen. Hänen kaularankansa vioittui, mikä johti halvaantumiseen kaulasta alaspäin.
Ässien joukkueessa ei ole käytetty Otevřelin loukkaatumisen jälkeen hänen pelinumeroaan 89.
Nykyään Otevřel asuu kotonaan Zlínissä vaimonsa ja tyttärensä kanssa ja työskentelee tietokoneella suutikun avulla.
Joe Foster

| Joe Foster> Henkilötiedot.Aiheesta muualla |
| --- | --- |
www.JoeFosterXXX.com
IMDb
Joe Foster (s. 1976) on Melbournesta kotoisin oleva australialainen homopornonäyttelijä, joka on esiintynyt sekä top- että bottom-rooleissa. Hän on 173-senttinen. Hän on voittanut GayVN-palkinnon (Gay Performer of the Year) ja ollut lisäksi ehdolla Grabby-palkinnon saajaksi. Hän on työskennellyt mallina Falcon Studiosilla.
Aiheesta muualla

Internet Adult Film Database: Joe Foster (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Joe Foster (pornographic actor)
Käännös suomeksi
F. Andrieu

François Andrieu oli 1300-luvun loppupuolella vaikuttanut säveltäjä. Hän oli todennäköisesti ranskalainen.
Andrieu tunnetaan hänen neliäänisestä kappaleestaan Armes amours / O flour des flours, jonka hän sävelsi vuonna 1377 kuolleen säveltäjä Guillaume de Machautin muistolle.
Jana

Jana voi tarkoittaa:
jana, geometriassa suoran viivan osa
Jana, joki Itä-Siperiassa
Jana, etunimi
Jana, hämeenlinnalainen yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jana”, voi hakea sivunnimihaulla, laajalla sivunnimihaulla tai tekstihaulla.
Eugene Nugent

Eugene Martin Nugent (s. 21. lokakuuta 1958) on irlantilainen roomalaiskatolinen arkkipiispa ja Pyhän istuimen diplomaatti. Hänet vihki papiksi Killaloen hiippakuntaan Michael Anthony Harty 9. heinäkuuta 1983. Hänet nimitettiin Domnach Sechnaillin titulaariarkkipiispaksi sekä apostoliseksi nuntiukseksi Madagaskarille ja apostoliseksi delegaatiksi Komoreille 13. helmikuuta 2010. Nugent sai 13. maaliskuuta 2010 lisäksi nimitykset nuntiukseksi Mauritiukselle ja Seychelleille. Hänet konsekroi piispaksi 18. maaliskuuta Tarcisio Bertone, jota avustivat Pier Giorgio Micchiardi ja Nestorius Timanywa.
Iwaki

| Iwaki (いわき市) |
| --- | --- |
 Iwakin rautatieasema ja kaupungin keskustaa
 lippu:  symboli
 Iwakin sijainti Fukushiman prefektuurissa
 Iwaki
 Koordinaatit: 37°03′02″N, 140°53′16″E 
Valtio:  Japani
Alue:  Tōhoku
Prefektuuri:  Fukushiman prefektuuri
Pinta-ala:  
 – Kokonaispinta-ala:  1 232,02 km²
Väkiluku (10/2020):  337 199
 – Väestötiheys:  274 as./km²
Symbolit:  
 – Puu:  Japaninmustamänty
 – Kukka:  Alppiruusu
 – Lintu:  Kalalokki
 – Kala:  Chlorophthalmus albatrossis
 
 http://www.city.iwaki.lg.jp/ 
Infobox OKVirheellinen NIMI-arvo: 
Iwaki (jap. いわき市, Iwaki-shi) on Japanin kaupunki Honshūn saarella Tōhokun alueella Fukushiman prefektuurissa. Se sijaitsee prefektuurin kaakkoisosassa Tyynenmeren rannikolla. Sisämaassa kaupunkiin kuuluu laajoja vuoristoalueita Abukuman ylängöltä. Asutus on keskittynyt muun muassa Natsui- ja Samejokien muodostamille alangoille. Etelässä kaupunki rajautuu Ibarakin prefektuuriin. Iwakissa on 337 199 asukasta (lokakuussa 2020) ja sen pinta-ala on 1 232,02 neliökilometriä.
Iwaki on nimitetty yhdeksi Japanin ydinkaupungeista vuonna 1999. Se sijaitsee historiallisen Hamadōrin alueen eteläosassa.
Historia

Iwakin kaupunki perustettiin vuonna 1966 laajalla kuntaliitoksella. Yhteen liitettiin viisi kaupunkia, neljä maaseutukaupunkia ja viisi kyläkuntaa: aiempi Iwakin kaupunki sekä Tairan, Jōbanin, Nakoson ja Uchigōn kaupungit, Hisanohaman, Ogawan, Tōnon ja Yotsukuran maaseutukaupungit sekä Kawamaen, Miwan, Ōhisan, Tabiton ja Yoshiman kyläkunnat. Kaupunki on pinta-alaltaan yksi Japanin suurimmista. Sen nykyinen keskusta sijaitsee Tairan alueella. Taira toimi Edo-kaudella 1600–1800-luvuilla Tairan daimiokunnan keskuskaupunkina ja Meiji-restauraation jälkeen lyhytikäisen Iwasakin prefektuurin pääkaupunkina.
Iwakin rannikkoalueet kärsivät pahoin Tōhokun maanjäristyksestä ja tsunamista vuonna 2011: kaupungissa sai surmansa 436 henkeä ja 4 644 asuinrakennusta tuhoutui kokonaan. Kaupungin koillisosa sijaitsi alle 30 kilometrin etäisyydellä Fukushima daiichin ydinvoimalasta ja siten tsunamia seuranneen Fukushiman ydinvoimalaonnettomuuden omaehtoisella evakuointialueella. Kaupungissa asui vuonna 2018 vielä yli 20 000 ydinvoimalan lähialueilta evakuoitua henkilöä, ja sinne on sijoitettu myös näiden kuntien hallintoa.
Talous

Aiemmin merkittävä elinkeino nykyisen Iwakin kaupungin alueella oli hiilen kaivu. Uchigōn alueella sisämaassa sijainnut Jōbanin hiilikaivos suljettiin lopulta vuonna 1976. Hiili tuotiin Onahaman satamaan, jonne on keskittynyt metalli-, kemian- ja paperiteollisuutta. Sisämaan alueilla on pienimittakaavaisempaa metalli-, elektroniikka- ja tekstiiliteollisuutta. Tuotannon arvolla mitattuna Iwaki on koko Tōhokun alueen tärkein teollisuuskaupunki (tilanne vuonna 2010).
Liikenne

Iwakia palvelevat JR Higashi-Nihonin Jōban-linja ja Ban’etsu-itälinja.
Kulttuuri ja nähtävyydet

Iwakin rakennettuun kulttuuriperintöön kuuluu esimerkiksi Shiwamizu Amidadōn buddhalainen temppeli, joka on  valittu Japanin kansallisaarteeksi. Se on rakennettu 1100-luvulla. Nishikin kaupunginosassa vietetään heinä-elokuun vaihteessa Kumanon pyhäkön Gobōden no chigo-dengaku–fūryū -festivaalia, joka on otettu Japanin merkittävän aineettoman kansanperinnön luetteloon. Kaupungissa on säilynyt myös buddhalainen Jangara-tanssiperinne.
Matkailijoita kaupunkiin houkuttelevat Spa Resort Hawaiians -kylpylä, Yumoto-onsenin kuuma lähde ja erilaiset luonnonalueet Abukuman ylängöllä, Natsuijoen laaksossa ja Tyynenmeren rannikolla. Ne kuuluvat useisiin prefektuurin luonnonpuistoihin.
Kuvia

Aquamarine Fukushima -merimuseo
Iino Hachiman-gū
Kodaman patojärvi
Matsugaokan puistoa
Tairan alue (Iwakin keskusta) vuoden 1975 ilmakuvassa
Aiheesta muualla

Kuvia tai muita tiedostoja aiheesta Iwaki Wikimedia Commonsissa
Kaupungin internetsivut (japaniksi)
Enolit

Enoli tai alkenoli on alkeeni, jossa hydroksyyliryhmä on sitoutunut hiiliatomiin, jolla on kaksoissidos. Nimitys enoli on yhdistetty kaksoissidoksen en- ja alkoholin -oli -tunnisteista. 
Enolit ja karbonyyliyhdisteet, kuten ketonit ja aldehydit, ovat isomeerejä. Puhtainakin aineina ne muuttuvat spontaanisti toisikseen. Tätä kutsutaan keto-enolitautomeriaksi. Usein toinen tautomeeri on paljon suositumpi; yleensä se on ketoni tai aldehydi, mutta jos kaksoissidos on konjugoitunut, myös enolitautomeeri voi olla suositumpi.

Oikeanpuolinen enolimuoto ei ole stabiili, vaan se muuttuu vasemmanpuoleiseksi ketomuodoksi. Happi on elektronegatiivisempi kuin hiili, ja se muodostaa voimakkaampia kemiallisia sidoksia. Näin ollen hiili—happi-kaksoissidos on yli kaksi kertaa voimakkaampi kuin yksinkertainen sidos, mutta hiili—hiili-kaksoissidos on heikompi kuin kaksi yksinkertaista sidosta.
Konjugoituneissa yhdisteissä, kuten 1,3-dikarbonyyli- ja 1,3,5-trikarbonyyliyhdisteissä, enolimuoto on yleisempi, sillä stabiilisuutta lisäävää resonanssia ja molekyylin sisäisiä vetysidoksia muodostuu vain enoli-, eikä ketomuodoissa.
2,4-pentaanidioni esiintyy 1,3-dikarbonyyliyhdisteille tyypillisenä enolitautomeerinä.
Enolaatti-ioni

Kun enolin hydroksyyliryhmä (–OH) luovuttaa vetyionin (H+) eli protonin, muodostuu negatiivinen enolaatti-ioni:
Välituotteena, jota on vaikea havaita, enolaattia voi syntyä sekä happo-, että emäskatalyysillä. Tavalliset vesiliuoksessa stabiilit emäkset eivät ole riittävän vahvoja muuttamaan erikseen stabiloimattomia karbonyyliyhdisteitä merkittävissä määrin enolaateiksi. Tarvitaan superemäs ja täysin vedettömät olosuhteet, jotta saadaan muutettua karbonyyliyhdiste kokonaan enolaatiksi.
On olemassa stabiileja enolaatteja, joissa enolaattia stabiloi resonanssi. Fenoleissa kaksoissidos on aromaattisessa renkaassa. Muita syitä ovat konjugaatio ja keto-enolitautomeria, josta johtuu esimerkiksi askorbiinihapon happamuus.
Emäksenä voidaan käyttää esimerkiksi alkoksidia. Enolaattikemian keskeinen ongelma on se, ettei enolisaatio ole selektiivistä: kun on kaksi mahdollista enolaattia, molempia syntyy. Kylmässä (esim. kuivajää-asetonihaude) ja voimakkailla emäksillä saadaan kineettisesti helpoiten irtoava enolaatti. Lämpimässä ja heikoimmilla emäksillä enoli pääsee palautumaan karbonyyliyhdisteeseen takaisin, kunnes päästään termodynaamiseen tasapainoon. Toinen haaste on se, että jos emäs on liian heikko, karbonyyliyhdistettä jää liuokseen, ja se reagoi enolaatin kanssa. Tämän välttämiseksi on käytettävä superemäksiä.
Enolaattikemialla on osuutensa suuressa osassa monimutkaisten lääkemolekyylien synteesissä.
Enediolit

Jos enolaatti on konjugoitunut karbonyylin tai muun elektroneja puoleensavetävän ryhmän kanssa, se toimii happona samalla tavalla kuin karboksyylihappo. Kuten karboksyylihapossa, konjugaattiemäksen elektroneja luovuttavan oksianionin ja elektroneja puoleensavetävän karbonyyliryhmän elektronit ovat delokalisoituneet; ainoana erona on välissä oleva enolin π-sidos. Askorbiinihappo on tästä tyypillinen esimerkki.

Askorbiinihapon (C vitamiinin) enolisoituminen. Vasemmalla olevan enediolin OH-ryhmästä elektronipari siirtyy enediolin karbonyyliryhmään, josta syntyy enolaatti.
Joe Fry

| Joe Fry |
| --- | --- |

Henkilötiedot
Koko nimi:  Joe Gibson Fry
Kansalaisuus:   Yhdistynyt kuningaskunta
Formula 1 -ura
Aktiivivuodet:  1950
Talli(t):  Yksityinen Maserati
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Britannian Grand Prix 1950
Viimeinen kilpailu:  Britannian Grand Prix 1950
Joe Gibson Fry (26. lokakuuta 1915 – 29. heinäkuuta 1950) oli brittiläinen Formula 1 -kuljettaja. Hän ajoi ainoastaan yhden Grand Prix'n vuonna 1950. Fry saavutti Britannian GP:ssä 1950 kymmenennen sijan. Fry lähti lähtöruudusta 20. Fry osallistui myös kahteen MM-sarjan ulkopuoliseen kilpailuun.
Fry kuoli Freikaiserwagen-autonsa ratissa vuoden 1950 Blandfordin ylämäkiajokilpailussa.
Aiheesta muualla

http://www.statsf1.com/en/joe-fry/engagementhc.aspx
Formula 1 -kaudelle 1950 osallistuneet kuljettajat
Jaroslav Melichárek

| Jaroslav Melichárek |
| --- | --- |
 Melichárek Saksan rallissa 2014.
Henkilötiedot
Kansalaisuus:   Slovakia
WRC-ura
Aktiivivuodet:  2011–2016
Nykyinen talli:  Slovakia World Rally Team
Kilpailuja:  10
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  0
MM-pisteitä:  4
Ensimmäinen kilpailu:  Saksan ralli 2011
Viimeinen kilpailu:  Portugalin ralli 2016
Jaroslav Melichárek (s. 22. joulukuuta 1977) on slovakialainen rallikuljettaja, joka ajaa rallin MM-sarjassa Slovakia World Rally Teamin Ford Fiestalla. Melichárek ajoi ensimmäisen WRC-osakilpailunsa vuonna 2011 Saksan rallissa ollen 42. Hänen toistaiseksi ainoat MM-pisteet ovat tulleet kauden 2014 avauskisasta Monte Carlosta, jolloin hän oli kahdeksas ja saavutti neljä MM-pistettä. Melichárekin kartanlukija on Erik Melichárek. Kaudella 2014 hän on osallistunut kolmeen WRC-kilpailuun.
Rallin MM-sarjan tulokset

(Tulosselitteet)
| Kausi | Talli | Auto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2011 | Jaroslav Melichárek | Mitsubishi Lancer Evo IX | SWE   | MEX   | POR   | JOR   | ITA   | ARG   | GRE   | FIN   | GER 42 | AUS   | FRA   | ESP   | GBR   |  | 0 | NC |
| 2012 | Jaroslav Melichárek | Peugeot 207 S2000 | MON 21 | SWE   | MEX   | POR   | ARG   | GRE   | NZL   | FIN   |  |  |  |  |  |  | 0 | NC |
| 2012 | Jaroslav Melichárek | Škoda Fabia S2000 |  |  |  |  |  |  |  |  | GER 17 | GBR   | FRA   | ITA   |  |  | 0 | NC |
| 2012 | Jaroslav Melichárek | Mitsubishi Lancer Evo IX |  |  |  |  |  |  |  |  |  |  |  |  | ESP 26 |  | 0 | NC |
| 2013 | Jaroslav Melichárek | Subaru Impreza STi R4 | MON   | SWE   | MEX   | POR   | ARG   | GRE   | ITA   | FIN   | GER   | AUS   | FRA   | ESP 36 | GBR   |  | 0 | NC |
| 2014 | Slovakia World Rally Team | Ford Fiesta RS WRC | MON 8 | SWE   | MEX   | POR   | ARG   | ITA 19 | POL   | FIN   | GER 14 | AUS   | FRA   | ESP   | GBR   |  | 4 | 21. |
| 2015 | Slovakia World Rally Team | Ford Fiesta RS WRC | MON   | SWE   | MEX   | ARG   | POR   | ITA   | POL   | FIN   | GER Kesk. | AUS   | FRA   | ESP   | GBR   |  | 0 | NC |
| 2016 | Slovakia World Rally Team | Ford Fiesta RS WRC | MON   | SWE   | MEX   | ARG   | POR Kesk. | ITA   | POL   | FIN   | GER   | CHN   | FRA   | ESP   | GBR   | AUS   | 0 | NC |
Aiheesta muualla

Kuvia tai muita tiedostoja aiheesta Jaroslav Melichárek Wikimedia Commonsissa
Emil Bernstorff

Emil Bernstorff vuonna 2013.
Emil G. J. Bernstorff (s. 7. kesäkuuta 1993 Middlesex) on brittiläis-tanskalainen moottoriurheilija. Hän kilpailee brittiläisellä lisenssillä. Hänellä on tanskalaista ja saksalaista syntyperää.